钦定古今图书集成/明伦汇编/宫闱典/第116卷 > 任泽
## 钦定古今图书集成/明伦汇编/宫闱典/第116卷 > 任泽

按《宋史外戚传》，“泽字天锡，仙游夫人母弟也。英宗入
继大统，召至延和殿，授西头供奉官，赐第一区，宠赉
甚厚。神宗时，累迁皇城使，领昌州刺史。护仙游柩，迁
祔于濮园，真拜嘉州刺史。卒赠崇信军节度使，谥曰
恭僖，赐墓寺，寺额为‘旌孝。泽起田里，际会恩宠，能自
安绳检。帝欲广其居，固辞。当任子，弗请。其笃谨如此’。”